पोखरा उद्योग बाणिज्य संघले १८ वर्ष पहिला नेपालमै पहिलो पटक संस्थागत रुपले मेला र महोत्सवको अवधारणा भित्र्याएको हो । संघले सुरु गरेको अवधारणा अहिले देशब्यापी भएको छ । आर्थिक गतिविधी चलायमान बनाउन मेला र महोत्सव सहायक हुन्छ भन्ने सोचका कारण मेलाको अवधारणा ल्याइएको हो । मेला र महोत्सवहरु नूतन ब्यवसायीक सोचको विकास गराउन र उपभोक्ता र उत्पादकलाई एकै थलोमा ल्याउन सफल भएको पोखरा उद्योग वाणिज्य संघको ठम्याई रहेको छ ।
